Z A P I S N I K

43. sjednice Vijeća Mjesnog odbora Studentski grad, održane 18. prosinca 2024.
u prostorijama Mjesnog odbora Studentski grad, Ulica Vile Velebita 1a,
s početkom u 19,15 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. PETAR DUČKIĆ
1. ZORAN PRERADOVIĆ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 8 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 42. sjednice, održane 26. studenoga 2024. godine. Vijeće jednoglasno prihvaća tekst zapisnika, bez izmjena.
Na prijedlog predsjednice, Vijeće jednoglasno utvrđuje
DNEVNI RED:

1. Prijedlog Plana potreba za aktivnostima, programima i projektima unapređenja kvalitete života građana Mjesnog odbora Studentski grad u 2025. – donošenje;
1. Prijedlog rješavanja nepropisnog parkiranja automobila u Ulici Milovana Gavazzija – donošenje zaključka;
1. Zahtjev građana za sanaciju stepenica na platou u Koledinečkoj ulici – donošenje zaključka;
1. Pitanja, prijedlozi i obavijesti.


Ad. 1) Prijedlog Plana potreba za aktivnostima, programima i projektima unapređenja kvalitete života građana Mjesnog odbora Studentski grad u 2025.

Nakon provedene rasprave, Vijeće jednoglasno donosi

Plan potreba za aktivnostima, programima i projektima unapređenja
kvalitete života građana Mjesnog odbora Studentski grad u 2025.
/Plan potreba nalazi se u prilogu ovog zapisnika i njegov je sastavni dio./



Ad. 2) Prijedlog rješavanja nepropisnog parkiranja automobila u Ulici Milovana Gavazzija

Nakon provedene rasprave, Vijeće jednoglasno donosi 

ZAKLJUČAK
o prijedlogu rješavanja nepropisnog parkiranja automobila
u Ulici Milovana Gavazzija

I. Razmotren je prijedlog rješavanja nepropisnog parkiranja automobila u Ulici Milovana Gavazzija.
II. Predlaže se obavljanje terenskog očevida djelatnika Gradskog ureda za obnovu, izgradnju, prostorno uređenje, graditeljstvo i komunalne poslove, kako bi se pronašlo optimalno rješenje problema nepropisnog parkiranja u navedenoj ulici.
III. Predlaže se da prilikom terenskog očevida djelatnici nadležnog ureda kontaktiraju i na vrijeme obavijeste članove Vijeća Mjesnog odbora Studentski grad o terenskom očevidu, kako bi svi zajedno sudjelovali u terenskom očevidu i prijedlogu rješenja problema.

Ad. 3) Zahtjev građana za sanaciju stepenica na platou u Koledinečkoj ulici

Nakon provedene rasprave, Vijeće jednoglasno donosi

ZAKLJUČAK
o prijedlogu za sanaciju stepenica na platou u Koledinečkoj ulici

I. Razmotren je zahtjev građana za sanaciju stepenica na platou u Koledinečkoj ulici.
II. Predlaže se hitna sanacija stepenica koje vode na plato u Koledinečkoj ulici, kbr. 1-5 s obzirom da predstavljaju opasnost za građane.
III. Predlaže se postavljanje rampe za osobe s invaliditetom zbog otežanog pristupa stepenicama osobama s invaliditetom na navedenoj lokaciji.
IV. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Gradskom uredu za socijalnu zaštitu, zdravstvo, branitelje i osobe s invaliditetom.


Ad. 4) Pitanja, prijedlozi i obavijesti

Predsjednica obavještava članove Vijeća da će se mali božićni koncert zbora Čarobna Frula održati u Narodnom sveučilištu Dubrava te da su počeli radovi na izgradnji nadstrešnica na autobusnim stanicama u Studentskom gradu. 

Završeno u 19,45 sati.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
